15 जुलाई 1945 को पौड़ी के पालकोट गांव में जन्मे थपलियाल ने विभिन्न समाचार पत्रों और पत्रिकाओं में काम किया। उनके पिता स्व. एसपी थपलियाल भी जाने माने शिक्षाविद थे। उनकी प्रेरणा से ही सुधीर ने पत्रकारिता की तरफ कदम रखा। सुधीर के निधन पर पत्रकारों, साहित्यकारों और शिक्षाविदों ने गहरा दुख व्यक्त किया है। प्रख्यात लेखक रस्किन बांड, प्रो. गणेश शैली, स्टीफन आल्टर, विक्टर बेनर्जी, मुख्यमंत्री विजय बहुगुणा, पूर्व मुख्यमंत्री बीसी खंडूरी, डा. रमेश पोखरियाल निशंक, पूर्व विधायक जोत सिंह गुनसोला, पालिकाध्यक्ष ओपी उनियाल और पत्रकारों ने उनके निधन पर दुख व्यक्त किया।